DENOMINATION
ప్రాంతీయ ఆర్‌బిఐలకు రద్దయిన నోట్లు
అహ్మదాబాద్‌, నవంబరు 22: పెద్దనోట్ల రద్దు పుణ్యమా అని వెల్లువలా వచ్చిపడి న పాతనోట్లను రిజర్వుబ్యాంకు ఆయా బ్యాంకుల కరెన్సీ చెస్ట్‌ల నుంచి సేకరించే పనిలో పడింది. నోట్లరద్దు తర్వాత కొన్ని బ్యాంకులకు పాతనోట్లను భద్రపరుచుకునే సౌకర్యాలు కూడా అంతంత మాత్రంగానే ఉంటాయి. ప్రస్తుత పరిస్థితికారణంగా బ్యాంకుల్లోని కరెన్సీచెస్ట్‌లు సైతం నిండిపోయి ఇక ఎంతమాత్రం నోట్లు అదనంగా భద్రపరుచుకునే నిల్వసామర్ధ్యఏ కరువైపోయింది. దీనితో ఆర్‌బిఐ వెంటనే అప్రమత్తం అయి బ్యాంకుల్లో పేరుకుని పోయినా పాతనోట్లను సమీపంలోని ఆర్‌బిఐ ప్రాం తీయ కార్యాలయాలకు చేరవేసే కార్యక్రమం ప్రారం భించింది. బ్యాంకుల్లోని కరెన్సీ చెస్ట్‌లలో లెక్కకు మించిన పాతనోట్లు పేరుకునిపోయాయి. మంగళ వారం నుంచి ఆర్‌బిఐ ఈ రద్దయిన పాతనోట్లను తమతమ ప్రాంతీయ కార్యాలయాలకు చేరవేస్తు న్నట్లు ఒక ప్రభుత్వ బ్యాంకు చీఫ్‌ జనరల్‌మేనేజర్‌ వెల్లడించారు. ఆర్‌బిఐ మార్గదర్శకాలప్రకారంచస్తే కరెన్సీచెస్ట్‌లలో జమ అయిన ఈ పాతనోట్లు ఒక నిర్దిష్టమైన విధానం ద్వారా అందచేయాల్సి ఉం టుంది. ముందుగా వీటిని లెక్కించి, వివిధ గణాం కాల్లో ఉన్న నోట్లను వేరుచేసి, ప్యాకింగ్‌చేసి, నకిలీ నోట్ల తనిఖీ పూర్తి అయిన తర్వాత వాటిని ఆర్‌బిఐ స్వీకరిస్తుంది. ప్రస్తుతం ప్రభుత్వరంగ బ్యాంకుల్లో ఏ ఒక్క బ్యాంకులో కూడా పాతనోట్లను భద్రపరు చుకునే సామర్ధ్యంలేదు. ఆర్‌బిఐ వీటిని జమ చేసు కున్న పక్షంలో ప్రభుత్వ బ్యాంకుల్లో కరెన్సీ చెస్ట్‌లు కొంత ఖాళీ అవుతాయి. ఆర్‌బిఐకు ఈ పాతనోట్ల స్వీకరణ సంక్లిష్టమైనదేనని చెప్పాలి. బ్యాంకింగ్‌ వర్గాల కథనం ప్రకారం చూస్తే అదనపు సెక్యూరిటీ బలగాలను నియమించి పూర్తి భద్రతతో ఉంచాల్సి న అవసరం ఉందని చెపుతున్నారు. రోడ్డురవాణా ద్వారా వస్తే రాష్ట్రరిజర్వు పోలీస్‌దళాలు ఈ నగదు కు కాపలా ఉంటాయి. రైల్వేద్వారా వస్తే ఆర్‌పిఎఫ్‌ భద్రతకల్పిస్తుంది. మొత్తం మీద బ్యాంకుల్లో జమ అయినపాతనోట్లనిల్వలు నెమ్మదినెమ్మదిగా ఆర్‌బిఐ ప్రాంతీయ కార్యాలయాలకు కదులుతున్నాయి.